Interstate 90

Interstate 90 (I-90) – pagrindinis JAV magistralinis kelias ir ilgiausias kelias šalyje, besitęsiantis iš rytų į vakarus 4988,50 km. Kelias prasideda Sietle, tęsiasi per Didžiąsias lygumas, Vidurio Vakarus, Mičigano ežerą ir baigiasi Bostono mieste. Iš viso I-90 kelias kerta 13 valstijų.Interstate Highway System 50th Anniversary

Pagal federalinės kelių administracijos duomenis 2011 m. intensyviausiai naudojama šio kelio dalis buvo Čikagoje, kurioje I-90 keliu naudojosi virš 300 000 transporto priemonių kasdien, tuo tarpu mažiausias intensyvumas buvo Vajominge, kuriame kelio naudotojų per dieną buvo mažiau nei 10 000.

 Istorija 
JAV rytus ir vakarus jungiančios automagistralės statybų idėja buvo keliama dar XX a. viduryje.

1956 m. birželio 26 d. Jungtinių Valstijų Kongresas įteisino JAV greitkelių sistemos aktą. 1957 m. I-90 kelias buvo prijungtas prie šiaurinių šalies kelių sistemos.

Didelės I-90 atkarpos Vidurio Vakarų ir Šiaurės Rytų valstijose naudojo esamus mokamus kelius, kuriuos valstijų vyriausybės nutiesė šeštajame ir septintajame dešimtmečiuose. Devintame dešimtmetyje standartų neatitinkančios I-90 kelio atkarpos buvo rekonstruotos.

Vašingtonas buvo paskutinė valstija, sujungusi savo kelius su I-90 magistraliniu keliu 1981 m. Greitkelis su Sietlu buvo sujungtas pastačius pontoninį tiltą per Vašingtono ežerą. Tiltas yra 1772 m ilgio ir yra penktas ilgiausias toks tiltas pasaulyje.Last Link Of I-90 Ends 30-Year Saga Jungties su Sietlu statybos užtruko iki 1993 m. ir kainavo 1,56 milijardų dolerių.https://www.newspapers.com/clip/22449728/floating_bridge_finishes_interstate/

I-90 kai kuriose valstijose vadinamas simboliniais pavadinimais. Vašingtone ir Minesotoje šis kelias vadinamas „Amerikos veteranų memorialiniu greitkeliu“. Aidaho, Montanos ir Pietų Dakotos valstijose I-90 yra „Purpurinės širdies kelio“ dalimi. Šie keliai skirti pagerbti gavusius kariuomenės „Purpurinės širdies“ medalį. 1987 m. Viskonsino valstija dalį I-90 kelio pavadino „Viskonsino veteranų memorialiniu greitkeliu“. Ohajo, Pensilvanijos ir Niujorko valstijose I-90 oficialiai vadinamas „AMVETS memorialiniu greitkeliu“ (AMVETS Memorial Highway).

 Šaltiniai 

Kategorija:Šiaurės Amerikos keliai
Kategorija:JAV transportas